На основу члана 24. Закона о раду ("Сл.гласник РС",бр. 95/18-аут.тум.), члана 30. Закона о запосленима у јавним службама ("Сл.гласник РС", бр. 157/20) и члана 32. Правилника о условима и начину унутрашње организацији и систематизацији послова Дома здравља, бр. 02-644 од 25.06.2019.г. и члана 19. Статута Дома здравља, дана 01.11.2021. године вд директор Дома здравља Алибунар доноси:

**ПРАВИЛНИК О ИЗМЕНАМА ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ ПОСЛОВА ДОМА ЗДРАВЉА "АЛИБУНАР"**

**Члан 1.**

У Правилнику о организацији и систематизацији послова Дома здравља "Алибунар", бр. 02-644 од 25.06.2019. године и измене Правилника о организацији и систематизацији послова Дома здравља "Алибунар" бр. 02-1021 од 01.11.2021. врше се измене у броју назив радних места, назив и опис послова и броју извршилаца.

**Члан 2**.

У табелама Организацији рада и ситематизацији послова стр. 11 додат је нов назив радног места, опис послова и број извршилаца

* **На стр.** **11** Оделење опште медицине, додаје се назив радног места и гласи: "Доктор медицине специјалиста изабрани лекар за одрасле, број извршилаца 1,

**Члан 4.**

У одељку III План Кадрова врше се следеће измене:

* **На страни 33**. додаје се назив радног места, опис послова и број извршилаца и гласи: " Доктор медицине специјалиста изабрани лекар за одрасле- број извршилаца 1.

## "ДОКТОР МЕДИЦИНЕ СПЕЦИЈАЛИСТА ИЗАБРАНИ ЛЕКАР ЗА ОДРАСЛЕ" - број извршилаца 1

**Стручна спрема/образовање:**

Високо образовање:

• на интегрисаним академским студијама, по пропису које уређује високо образовање, почев од 10.септембра 2005.године и завршена специјализација из одређених грана медицине, и складу са Правилником о специјализацијама и ужим специјализацијама здравствених радника и здравствених сарадника;

• на основним студијама у трајању од најмање пет година по пропису кој је уређивао високо образовање до 10. септембра 2005.године и завршена специјализација из одређених грана медицине, у складу са Правилником о специјализацијама и ужим специјализацијама здравствених радника и здравствених сарадника

**Додатна знања/испити/радно искуство.**

• стручни испит;

• лиценца;

• специјалистички испит;

• најмање три године и шест месеци радног искуства у звању доктора медицине

**Општи/типични опис посла**

* превенира, дијагностикује и лечи болести, повреде и друге физичке и менталне поремећаје коришћењем специјализованих метода и техника, кроз промену принципа и процедура савремене медицине, о чему води прописану медицинску документацију;
* организује и спроводи мере на очувању и унапређењу здравља појединца и породице, ради на откривању и сузбијању фактора ризика за настанак болести, прати здравствено стање становништва на свом подручју и осигурава податке за потребе здравствене статистике, утврђује ризике за здравље, предлаже и спроводи мере за њихово отклањање,спроводи здраствено-васпитне активности и остварује сарадњу са кључним појединцима и организацијама у заједници;
* ради у превентивним саветовалиштима;
* организује и спроводи прописане систематске, циљане и скрининг прегледе;
* обавља систематске прегледе спортиста,
* обавља систематске прегледе радника, претходне лекарске прегледе приликом заснивања радног односа као и периодичне лекарске прегледе радника
* учествује у посебним програмима (вакцинација,мере у току епидемија и масовних несрећа,мере за рано откривање болести);
* обавља послове ултразвучне дијагностике за коју је специјализован, о чему сачињава специјалистички извештај,
* обавља специјалистичке прегледе и упућује на даљу дијагностику и прегледе, одређује начин и врсту лечења, прати ток лечења и усклађује мисљење и предлоге за наставак лечења, одређује врсту и дужину кућног лечења и прати његово спровођење, одређује дужину привремене спречености за рад због болести или повреде;
* прописује лекове и медицинска средства, као и медицинско-техничка помагала;
* даје оцену о здравственом стању и упућује на оцену радне способности, иде у кућне посете у оквиру теренског рада;
* збрињава пацијенте на месту повређивања, односно нагло насталог обољења,којима је неопходно указивање хитне медицинске помоћи, по потреби прати пацијента у хитном санитетском транспорту до одговарајуће здравствене установе;
* спроводи здравствену заштиту одређених категорија становништва,односно пацијената оболелих од болести за чију превенцију, дијагностику и лечење је специјализован;
* учествује у унапређењу квалитета здравствене заштите;
* обавља консултације са другим здравственим радницима и здравственим сарадницима;
* планира,надзире и евалуира спровођење здравствене заштите,
* утврђује време и узорк смрти,
* Идентификује,пријављује и помаже око занемаривања и злостављања жене и деце,
* За свој рад непосредно одговара директору.

**Члан 5**.

Овај Правилник ступа на снагу осмог дана од дана објављивања на огласној табли Дома здравља.

ВД ДИРЕКТОР

др Валентин Ардељан

Овај Правилник је објављен на огласној табли 01.11.2021., а ступио на снагу\_\_\_\_\_\_\_\_\_\_\_\_\_\_